
Ушбу суғурта тури нимани англатади? 
- Ушбу суғурта маҳсулоти риелторлик фаолиятини амалга ошириш жараёнида учинчи шахсларга етказилиши мумкин бўлган зарар натижасида юзага келадиган Суғурта қилдирувчининг мулкий манфаатларини ҳимоя қилишга мўлжалланган.
- Суғурта ҳодисаси юз берганда, Суғурталовчи суғурта шартномаси шартларига мувофиқ, учинчи шахсларга етказилган зарар учун Суғурта қилдирувчининг фуқаролик жавобгарлиги доирасида суғурта товонини тўлайди.

«РИЕЛТОРЛАРНИНГ ФУҚАРОЛИК ЖАВОБГАРЛИГИНИ СУҒУРТАЛАШ» ДАСТУРИ

	Суғурталовчи
	 «Imkon-Sug'urta» АЖ

	Суғурта қилдирувчи
	Риелтор

	Суғурта муддати
	12 ой

	Суғурта тарифи
	Йиллик 0,07%

	Суғурта суммаси
	Томонлар келишувига асосан

	Суғурта хавфлари*

	Суғурта амал қилиш даврида риелторлик фаолиятини амалга ошириш жараёнида йўл қўйилган беихтиёр касбий хатолик натижасида учинчи шахсларнинг мулкий манфаатларига етказилган зарар учун Суғурта қилдирувчининг жавобгарлиги юзага келиши ва мазкур жавобгарликнинг қонуний кучга кирган суд қарори билан тасдиқланиши.

	Суғурта қопламаси
қўлланилмайдиган ҳолатлар *
	· суғурта шартномаси амал қилишидан олдин Суғурта қилдирувчига маълум бўлган ёки у билиши лозим бўлган ҳолатлар, касбий хатолар ёки суғурта ҳодисалари билан боғлиқ талаблар;
· Суғурта қилдирувчи, унинг ходимлари ёки у билан боғлиқ бошқа шахсларнинг қасддан, атайлаб, инсофсизлик билан, фирибгарлик йўли билан ёки жиноий ҳаракатлари (ҳаракатсизлиги) натижасида етказилган зарар;
· қонунчиликни бузиш, лицензия ёки малака аттестати доирасидан ташқари фаолиятни амалга ошириш, шунингдек, касбий фаолиятни алкоголли, токсик ёки гиёҳвандлик воситалари таъсирида маст ҳолда амалга ошириш билан боғлиқ талаблар;
· маънавий зарар, жарималар, пенялар, неустойкалар, маъмурий ундирувлар ва билвосита зарарлар;
· ҳужжатлар, ахборот ташувчилар, маълумотлар базаларининг йўқолиши, шунингдек, махфий маълумотлар ёки қонун билан қўриқланадиган сирларни ошкор қилиш билан боғлиқ талаблар;
· туҳмат ёки обрўга путур етказувчи маълумотларни тарқатиш билан боғлиқ талаблар;
· Суғурта қилдирувчининг бевосита ёки билвосита эгалигида, назоратида ёки бошқарувида бўлган шахслар ёки ташкилотлар ўртасидаги талаблар;
· форс-мажор ҳолатлари, ҳарбий ҳаракатлар, террорчилик актлари, оммавий тартибсизликлар ва бошқа шунга ўхшаш воқеалар натижасида юзага келган талаблар;
· Суғурта қилдирувчи томонидан ишларни бажармаслик ёки уларни бажариш белгиланган муддатларини бузиш натижасида юзага келган зарарлар;
· Ўзбекистон Республикаси қонунчилиги ва суғурта шартномасида назарда тутилган бошқа ҳолатлар.


Изоҳ:
[bookmark: _GoBack]* Суғурта рисклари ва истиснолар Риелторларнинг фуқаролик жавобгарлигини суғурталаш шартномасида батафсил баён этилган.

